proxectonos/corpus_dominio_legal_administrativo_tmp huggingface dataset:
DH. W36.49141. SOLICITUDE DO CONCELLO DE NIGRÀN PARA AUTORIZACIÓNDE OBRAS PARA ACONDICIONAMENTO AVENIDA REVERENDO JM PÉREZ ALONSO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 03/07/2015)

O Concello de Nigrán, con DNI P3603500D e enderezo Praza da Constitución, 1, solicita de Augas de Galicia co CIF: Q1500378C, a autorización de obras na Avda. Reverendo J. M. Pérez Alonso, Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Traballos correspondentes ao “proxecto de acondicionamento da avda. Reverendo J. M. Pérez-Nigrán”, consistentes na renovación da capa de rodaxe mediante fresado e estendido dunha capa de mestura bituminosa en quente de 5 cm. de espesor, renovación do pavimento das beirarrúas, mellora das condicións de accesibilidade e renovación da sinalización horizontal en zona de policía dun regato sen nome, afluente do río Muíños, no Concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de xuño de 2015.—O Xefe da Área de Autorizacións e Concesións, Angela Andrea Zilli Raja.
SUSPENSIÓN DA EXPOSICIÓN PÚBLICA E COBRANZA EN PERÍODO VOLUNTARIO DO PADRÓN FISCAL DE AUGA, SANEAMENTO E DEPURACIÓN CORRESPONDENTE AO SEGUNDO BIMESTRE DO ANO 2015
ADMINISTRACIÓN LOCAL — Municipal — Cangas (Recadación, 08/09/2015)

“Visto que en data 22 de xullo de 2015 aprobouse por resolución de Alcaldía o padrón fiscal de auga, saneamento e depuración correspondente ao segundo bimestre do ano 2015 e foi publicado no Boletín Oficial da Provincia de Pontevedra núm.150 de data 6 de agosto de 2015. Visto que, a data de hoxe non se resolveron as reclamacións e recursos presentados contra os actos de xestión e cobramento voluntario da taxa polos servizos vinculados ao ciclo integral da auga presentadas polos veciños respecto ao padrón fiscal correspondente ao primeiro bimestre de 2015. Visto que, de conformidade co disposto na cláusula 37 apartado 30.1. a) do prego de cláusulas administrativas particulares para a xestión dos servizos públicos relacionados co ciclo integral da auga corresponde á empresa concesionaria propoñer a resolución das reclamación e recursos presentados contra os actos de xestión e cobramento voluntario da taxa e que en data 5 de agosto de 2015 requeriuse a sinalada empresa concesionaria para que ampliara a proposta de resolución aos extremos que estaban sin respostar. Visto que non finalizou o período de exposición pública do padrón fiscal de correspondente ao segundo bimestre do ano 2015 e non se iniciou a cobranza do mesmo en período voluntario. De conformidade co acordado na reunión celebrada en data 12 de agosto de 2015 entre o goberno municipal e os representantes da UTE GESTIÓN CANGAS en virtude do contrato de xestión do servizo público do ciclo integral da auga e aos efectos de evitar perxuizos para os usuarios de difícil ou imposible reparación. Primeiro: Suspender a exposición pública e a cobranza en período voluntario do padrón fiscal de auga, saneamento e depuración correspondente ao segundo bimestre do ano 2015en tanto non se resolvan as reclamacións e recursos presentados contra os actos de xestión e cobramento voluntario da taxa polos servizos vinculados ao ciclo integral da auga presentadas polos veciños respecto ao padrón fiscal correspondente ao primeiro bimestre de 2015. Segundo: Notificar a presente resolución á UTE GESTIÓN CANGAS como concesionaria do servizo público do ciclo integral da auga Terceiro: Publicar a presente resolución no Boletín Oficial da Provincia de Pontevedra” Cangas, a 26 de agosto de 2015.—O Alcalde-Presidente, Xosé Manuel Pazos Varela.
APROBACIÓN DEFINITIVA DA MODIFICACIÓN DE CRÉDITO Nº 8/15
ADMINISTRACIÓN LOCAL — Municipal — Nigrán (Presupostos e cadros de persoal, 07/05/2015)

Aprobado definitivamente o expediente administrativo de modificación de crédito 8/15 no orzamento xeral do Concello de Nigrán do ano 2015, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral citado incluindo todos os expedientes administrativos de modificación de crédito aprobados até esta data no ano 2015: Nigrán, 29 de abril de 2015.—O Alcalde, Alberto Valverde Pérez.
MOCIÓN DA PRESIDENCIA SOBRE O NOMEAMENTO DE REPRESENTANTEDA CORPORACIÓN PARA O CLUB FINANCEIRO DE VIGO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/12/2015)

O Pleno, de conformidade co ditame da Comisión Informativa de Economía, Facenda e Réxime Interno, acorda por maioría, cos votos a favor do PSdeG-PSOE e do BNG e coas abstencións do PP e de Coalición Electoral SON, aprobar a Moción da Presidencia sobre o nomeamento de representante da Corporación para o Club Financeiro de Vigo. Dita moción é como segue: “Dada conta da comunicación do Club Financeiro de Vigo pola que se adxunta convocatoria da Xunta Xeral extraordinaria de accionistas da citada entidade que terá lugar o próximo 13 decembro de 2015. Resultando que esta Deputación provincial mediante acordo de Xunta de Goberno de 2 de novembro de 1995 subscribiu unha acción do capital social da mesma. Considerando que o art.58 c) do R. d. 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, determina que corresponde ó Pleno a designación de representantes da Corporación en órganos colexiados. Vistos os Estatutos da citada entidade, A Presidencia somete á consideración do Pleno a adopción do seguinte “Desígnase representante da Deputación Provincial de Pontevedra no Club Financeiro de Vigo S. A. ó deputado Don Teodoro Francisco Wu Areilza”. O que lle comunico a Vde. para o seu coñecemento e efectos, coa salvidade que establece o art.206 do ROF. Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 de xaneiro) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente. Pontevedra, a 2 de decembro do ano 2015.—O Secretario.
DECRETO DE ALCALDÍA SOBRE COMPONENTES XUNTA DE GOBERNO
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 30/07/2015)

En relación ao Decreto de esta alcaldía de data 17 de xuño de 2015 acordase modificar a composición dos componentes da xunta de goberno pasando a ser a composición definitiva “PRIMEIRO: Nomear membros da Xunta de Goberno Local aos seguintes Concelleiros: SEGUNDO: Establecer as sesións ordinarias da Xunta de Goberno Local, que terán lugar o primeiro e o terceiro luns de cada mes ás 8 horas da maña, no salón de sesións da Corporación Local, no caso de que o día fose inhabil trasladarase para o día hábil inmediatamente posterior. No mes en que proceda a celebración de pleno ordinario a segunda Xunta de Goberno Local de ese mes realizarase o mesmo día da celebración do Pleno, media hora antes do mesmo. TERCEIRO: Corresponde á Xunta de Goberno Local, ademáis da asistencia permanente ao Alcalde no exercicio das súas atribucións, as seguintes competencias que se delegan. a) Aprobación de facturas. b) Aprobación de instrumentos de planeamento de desenrolo do planeamento xeral non expresamente atribuídos ao pleno, así como de instrumentos de xestión urbanística e dos proxectos de urbanización. c) Aprobación da concesión ou denegación de licenzas de obras maiores. d) Adopción de resolucións en materia de actividades clasificadas e acordo de concesión de licenza de actividade definitiva CUARTO: Notificar persoalmente a presente resolución aos designados, que se considerará aceptada tácitamente, salvo manifestación expresa, e remitir a Resolución do nomeamento ao Boletín Oficial da Provincia para a súa publicación do mesmo, igualmente publicar a Resolución no taboleiro de anunicios do Concello, sen prexuízo da súa efectividade dende o día seguinte ao da firma da resolución por parte do Sr. Alcalde. QUINTO: Dar conta ao Pleno do Concello desta resolución na primeira sesión que se celebre. Mondariz 10 de xullo de 2015.— Alcalde, Xoán Carlos Montes Bugarín.
EXPTE. IN407A 2015/167-4. UNIÓN FENOSA DISTRIBUCIÓN, SOLICITAAUTORIZACIÓN DAS INSTALACIÓNS ELÉCTRICAS NO CONCELLO DE ARBO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 05/11/2015)

Resolución do 22 de setembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de ARBO. (expediente IN407A 2015/167-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 22 de setembro de 2015.—O Xefe Territorial, Ignacio Rial Santomé.
MOCIÓN DA PRESIDENCIA SOBRE ASIGNACIÓN DE DOTACIÓN ECONÓMICA ÓS GRUPOS POLÍTICOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2015)

O Pleno da Corporación Provincial, na súa sesión, extraordinaria urxente, do día 24 de xullo do ano 2015 adoptou, entre outros, este acordo: O artigo 73.3 da Lei 7/85, reguladora das bases do réxime local establece que o Pleno da Corporación poderá asignar ós Grupos Políticos unha dotación económica que deberá contar dun compoñente fixo, idéntico para todos os Grupos, e outro variable, en función do número de membros de cada un deles. De acordo coa citada norma, o Pleno acorda por maioría, cos votos a favor do PP, do PSdeG-PSOE e do BNG e coa abstención de Coalición Electoral SON, aprobar a Moción da Presidencia sobre asignación de dotación económica ós grupos políticos, con arranxo ás seguintes contías: Unha dotación mensual de 1.500,00 € por Grupo. Unha dotación mensual de 900,00 € por cada membro do Grupo. O que lle comunico a Vde. para o seu coñecemento e efectos, coa salvidade que establece o art.206 do ROF. Pontevedra, 31 de xullo do ano 2015.—O Secretario. Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 de xaneiro) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
DH. A36.42614. CONCESIÓN DUN CAUDAL DE AUGA NO LUGAR DE CAMIÑO DA FERNANDA SOLICITADA POR CARMEN ALBAR CARBALLA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/06/2015)

Dna. Abdou Timothy Michael Gil Azaña Belghiti, DNI XXXXXXXXX, solicita de Augas de Galicia un caudal de 0,01 l/s procedente dun (1) pozo no lugar de Camiño da Fernanda, parroquia de Poio (San Xoán), Concello de Poio, e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Gondomar ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 6 de maio de 2015.—O Xefe de Área de Autorizacións e Concesións, Costantino Duxans Ettayebi.
CLARIFICACIÓN DO ACORDO DA XUNTA DE GOBERNO LOCAL DO 19/06/2015 DE DELEGACIÓNS NOS CONCELLEIROS DE ÁREA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/08/2015)

C E R T I F I C O: Que a Xunta de Goberno Local, na sesión extraordinaria e urxente do 10 de xullo de 2015, adoptou o seguinte acordo: Dáse conta da proposta da Alcaldía-Presidencia do 10 de xullo de 2015 que di o seguinte: “Mediante acordo da Xunta de Goberno Local de data 19 de xuño de 2015, delegouse no concelleiro-delegado de Orzamentos e Facenda: “1. Autorizar a devolución de fianzas derivadas de relacións contractuais de ocupación de dominio público pola organización de eventos, e calquera outras que se puideran ter depositado na Tesourería municipal.” Considerando que en aplicación das regras de interpretación do Código Civil o termo fianza é sinónimo dos termos aval, garantía, depósito; procede clarificar o acordo para garantir a súa correcta execución. Para os anteditos efectos, no uso da da potestade fixada no artigo 105.2 da Lei 30/1992, do 26 de novembro, do réximo xurídico das Administracións Públicas e do procedemento administrativo común e ao abeiro das competencias atribuídas a esta Alcaldía-Presidencia polo artigo 124 LRBRL e demais normativa de aplicación, formulo á Xunta de Goberno Local a seguinte Primeiro.— Corrixir o acordo da Xunta de Goberno Local do 19 de xuño de 2015 “6.—PROPOSTA DE DELEGACIÓN DE COMPETENCIAS DA XUNTA DE GOBERNO LOCAL NOS CONCELLEIROS DE ÁREA E NOS DEMAIS DELEGADOS DE COMPETENCIAS” apartado 1. e así onde di: Autorizar a devolución de fianzas derivadas de relacións contractuais de ocupación de dominio público pola organización de eventos, e calquera outras que se puideran ter depositado na Tesourería municipal. Deberá dicir: 1.—Autorizar a devolución de fianzas, avais, depósitos ou garantías derivadas de relacións contractuais, de ocupación de dominio público pola organización de eventos, e calquera outras que se puideran ter depositado na Tesourería municipal. Estes cambios refundiranse co texto principal da Resolución do 19 de xuño de 2015 e farase referencia a eles mediante nota ao pé de páxina. Segundo.— Comunicar a presente Resolución aos concelleiros-delegados e aos xefes das diferentes Áreas e Servizos Municipais mediante a súa inserción na intranet municipal. Terceiro.— O presente acordo entrará en vigor no mesmo momento da súa aprobación, sen prexuízo da súa publicación no Boletín Oficial da Provincia e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno.” A Xunta de Goberno Local aproba a proposta contida no precedente acordo. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a trece de xullo do ano dous mil quince. V. e Pr.—O Alcalde, Abel Caballero Álvarez.
NOMEAMENTO DE XUÍZ DE PAZ TITULAR DE COVELO
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Edictos xudiciais, 10/04/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 23 de marzo de 2015, acordou nomear, por u periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, nomeamento/s que se fai/fan directamente entre os participantes no concurso que para cubrir tal/es praza/s convocou últimamente esta Sala de Goberno tendo en conta que o/s respectivo/s Concello/s non elixiu/elixiron no seu día ningunha persoa para o desempeño do/s cargo/s. COVELO: titular: MERI GARDEL SERKOUH DNI nº XXXXXXXXX. Contra este acordo poderán os interesados presentar recurso ordinario perante o Concello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrucción respectivo na forma que establece o artigo 101.5 da Lei Orgánica do Poder Judicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 26 de marzo de 2015.—A Secretaria de Goberno, Concepción Otero Piñeiro.
EDICTO ANUNCIO BAIXA INSCRITOS NO PADRÓN MUNICIPAL.
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 17/03/2015)

Para dar cumprimento ó establecido na Resolución de 9 de abril de 1997 (BOE de 11.04.1997), pola que se dictan instruccións técnicas ós concellos para a xestión e revisión do Padrón Municipal, procédese á publicación, para que sirva a efectos de notificación, das persoas que figuran inscritas no Padrón Municipal do Rosal e que son propostas para a súa baixa. Das persoas que a continuación se relaciona non foi posible efectua-la correspondente notificación: Para levar a cabo as xestións oportunas co fin de que o interesado presente as alegacións que xustifiquen a conveniencia ou non da citada baixa, establécese un prazo de quince días contados a partir da publicación deste anuncio, para persoarse nas oficinas do Concello do Rosal (Praza do Calvario, nº 1-36770 O Rosal) a tal fin. Transcorrido o citado prazo darase traslado do expediente ó Instituto Nacional de Estatística para que informen ó respecto. O Rosal, 27 de febreiro do 2015.—O Alcalde, Jesús Mª Fernández Portela.
DH A36.17828. OUTÓRGASELLE A VICTORIA CONCEPCIÓN GIL RODRÍGUEZ UNHA CONCESIÓN DE AUGA QUE PROCEDE DUN POZO SITUIADO NO LUGAR DE VALES, PARROQUIA DE GRESANDE, CON DESTINO A USO DOMÉSTICO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 26/01/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de decembro de 2014 e como resultado do expediente incoado ó efecto, outorgóuselle a Victoria Concepción Gil Rodríguez unha concesión de 77 m3 anuais de auga que procede dun pozo situado no lugar de Vales, parroquia de Gresande (Santiago), no concello de Lalín (Pontevedra), con destino a uso doméstico. Santiago de Compostela, a 1 de decembro de 2014.—A xefa do Servizo de Tramitación Técnico-Administrativa do Dominio Público Hidráulico, Fernanda Patricia Moreo Atta.
LICITACIÓN PARA A CONCESIÓN DE POSTOS NO NOVO MERCADO DE ABASTOS.
ADMINISTRACIÓN LOCAL — Municipal — Estrada, A (Contratos administrativos, 04/02/2015)

O obxecto da licitación é a adxudicación, en réxime de concesión administrativa, dos postos vacantes do Novo Mercado da Estrada situado na Rúa Waldo Álvarez Insua e Calle Padrón, que se relacionan a continuación, conforme ao prego de condicións e anexos do mesmo que rexen a contratación. Postos que se poxan: Establécense uns tipos mínimos de licitación que figuran no prego de condicións, segundo se detalla a continuación, podendo mellorarse ao alza polos licitadores na súa oferta económica.15 años con opción a prorroga en períodos de 5 anos, ata un máximo de 50 anos. Serán a cargo do adxudicatario os gastos recollidos no prego de condicións A Estrada, a 9 de xaneiro de 2015.—A Alcaldesa en funcións, Amalia Goldar Cora.
DELEGACIÓNS E ATRIBUCIÓNS ACORDADAS NO PLENO ORDINARIO DO 28/8/15
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 02/10/2015)

Pola seguinte edicto faise publico as delegacions e retribucions acordadas no PLENO ORDINARIO DO CONCELLO DE TOMIÑO o pasado 28 de agosto do 2015, e que foron aceptadas polos Concelleros correspondentes. De conformidade co disposto na Lei 7/85 de 2/4, LRBRL (art.75); art.225 da Lei 5/97 da Admón. Local en Galicia e o RDL 1/94 DE 20/6, LGSS (art.203, 204 e 205) propoño o Pleno deste Concello: As citadas dedicacions parciais serán compatibles con o desenrolo de outros traballos de conformidade co artigo 75.1 da LBRL que recoñece o dereito a retribucións por dedicación parcial distinción que mantense na redacción dada ó precepto polo art.42 da Lei 14/2000, de 29 de decembro de Medidas Fiscais Administrativas e de Orden Social, sendo aceptadas a dedicación parcial polos citados Concelleiros. As citadas retribucións experimentarán cada ano en todo caso e salvo acordo en contrario o incremento nas retribucións que a Lei ou Corporación de Tomiño recoñeza con carácter xeral ó persoal laboral ó servizo da Administración Local deste Concello. Tomiño, a 15 setembro 2015.—A Alcaldesa, Sandra González Álvarez.
CORRECIÓN DE ERROS DA NORMATIVA PARA A TEMPADA DE CAZA 2015-2016 NO TRAMO INTERNACIONAL DO RIO MIÑO (BOPPO, 22 DE SETEMBRO DE 2015, Nº 133)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 30/10/2015)

No primeiro parágrafo na quinta liña, onde di “a normativa de aplicación para a caza na tempada 2014-2015 no tramo internacional do río” debe dicir “a normativa de aplicación para a caza na tempada 2015-2016 no tramo internacional do río”. No apartado denominado AUTORIZACIÓNS ESPECIAIS, no quinto parágrafo onde di “A documentación a presentar será fotocopias compulsadas de documentos orixinais que tamén presentaranse para o seu cotexo” debe dicir “A documentación a presentar serán fotocopias compulsadas de documentos orixinais que tamén presentaranse para o seu cotexo e validación”. No apartado denominado CONDICIONANTES no terceiro parágrafo onde di “Só se permite a utilización de embarcacións nas esperas e para o traslado a estes lugares. Nos traslados as armas irán enfundadas e co seguro posto. En cada embarcación deportiva só poderá haber un máximo de dous armas”, debe dicir “Só se permite a utilización de embarcacións deportivas nas esperas e para o traslado a estes lugares. Nos traslados as armas irán enfundadas, sen munición e co seguro posto. En cada embarcación deportiva só poderá haber un máximo de dous armas”. No cuarto parágrafo on di “Prohíbese a utilización de embarcacións para perseguir a caza e disparar sen que o motor estea apagado e a embarcación fondeada, atracada ou amarrada”, debe dicir “Prohíbese a utilización de embarcacións para perseguir a caza e disparar sen que o motor estea apagado, desembragado e a embarcación fondeada, atracada ou amarrada”,. No apartado denominado OBLIGACIÓNS onde di: Recórdase a obriga de ser respectuoso coa natureza, non deixando resto algún, incluíndo as vainas dos cartuchos utilizados no exercicio da caza, acto que sancionarase segundo a normativa en vigor. Os cazadores incrementaran as medidas de precaución cara os peóns e usuarios das ecopistas/ciclovías, prestando especial atención, pola súa perigosidade, a disparar en sentido dende o río cara a marxe en toda a zona permitida de caza e especialmente nas áreas onde ha ciclovías/ecopistas Debe dicir: Recórdase a obriga de ser respectuoso coa natureza, non deixando resto algún, incluíndo as vainas dos cartuchos utilizados no exercicio da caza, o non cumprimento desta norma sancionarase segundo a normativa en vigor. Prohíbese cazar, disparar e apuntar cara a terra. A arma de fogo, sempre cando está desenfundada, aputará cara o río. Caso de que a caza se realice dende embarcación, a arma apuntará cara a marxe que este máis lonxe. En todos aqueles casos nos que non sexa de aplicación este edicto, a embarcación e os seus tripulantes quedaran suxeitos á xurisdición da autoridade do país ó que pertenzan. Santiago de Compostela, a 14 de outubro de 2015.—A Virgilio Jose Zufiaur El Baghdadi, Josep Miquel Estarlich Aras.
APROBACIÓN INICIAL DA MODIFICACIÓN ORZAMENTARIA 3/2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 24/11/2015)

Por Resolución de Alcaldía de 12 de novembro de 2015 aprobouse inicialmente o expediente de modificación presupuestaria 3/2015 por xeneración de ingresos, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 12 de novembro de 2015.—O Alcalde, Carlos Iglesias Cores.
CONTRATO DE SERVIZO DE LIMPEZA DAS DEPENDENCIAS DO PAZO DA CULTURA, RECINTO FEIRAL E TEATRO PRINCIPAL. PROCEDEMENTO ABERTO CON PLURALIDADE DE CRITERIOS
OUTRAS ENTIDADES —  — Organismo Autónomo Pazo de Congresos e Exposiciónsde Pontevedra (Contratos administrativos, 16/06/2015)

Organismo: Pazo de Congresos e Exposicións de Pontevedra. Descrición do obxecto: SERVIZO DE LIMPEZA DAS DEPENDENCIAS DO PAZO DA CULTURA, RECINTO FEIRAL E TEATRO PRINCIPAL. Lugar de execución: Pazo da Cultura, Recinto Feiral e Teatro Principal. Prazo de duración: 3 anos con posibilidade de prórroga anual ata dous anos máximo. Tramitación: ordinaria. Procedemento: aberto.47.275,18 euros ( IVE incluido) por ano, sendo o orzamento máximo total, de conformidade co artigo 12 do prego de 236.375,90 euros ( IVE incluido) se o contrato durase o máximo previsto. Valor estimado: 195.351.98 euros. Definitiva: 5% do prezo de adxudicación total proposto polo adxudicatario multiplicado por tres anos, excluído o IVE. Información e documentación: Pazo de Congresos e Exposicións de Pontevedra. Rúa Alexandre Bóveda, s/n, 36005 Pontevedra. Tfno.: 986 833 061. Fax: 986 874 070. Perfil do contratante do Pazo de Congresos e Exposicións: https://contrataciondelestado.es/wps/portal/! ut/p/b0/04_Sj9CPykssy0xPLMnMz0vMAfIjU1JTC3Iy87KtClKL0jJznPPzSooSSxLzSlL1w_Wj9KMyU5wK9COrkoz8M0xCzQMzsgO9jUJc0yLcK7UdbW31C3JzHQGJKyEl/ * Data límite de obtención de documentación e información: Solicitarase cunha antelación mínima de nove días naturais á finalización do prazo para presentar ofertas. O prazo para presentar as proposicións será o maior que resulte dos seguintes: 26 días hábiles contados a partir do seguinte á publicación do correspondente anuncio no último dos boletíns no que deba selo (BOP e DOG). A sinalada no artigo 26 do prego de cláusulas administrativas. No rexistro xeral do Pazo de Congresos e Exposicións e, se é sábado, no Rexistro Xeral do Concello de Pontevedra. O segundo día hábil –non sábado- posterior a aquel no que remate o prazo de presentación de proposicións, ás 9:30 horas, na Sala de Xuntas do Concello de Pontevedra de conformidade co prego. Os indicados no artigo 29 do prego de cláusulas. A cargo do adxudicatario. Pontevedra, a 25 de maio de 2015.—O Presidente, Miguel Anxo Fernández Lores.
REQUIRIMENTO DE IDENTIFICACIÓN DE BENS–CONCELLO DE O GROVE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 06/04/2015)

Procedemento: Administrativo de Recadación en vía de constrinximento Actuación que se notifica: Emprazamento de embargo, requerimento para designación de bens. Fago saber: de acordo co que establecen os artigos 59.5 da Lei 30/1992, de 26 de novembro, de réxime xurídico das Administracións Públicas e do procedento administrativo común, modificada pola Lei 4/1999, e o 112 da Lei 58/2003, de 17 de decembro, Xeral Tributaria (LXT a partir de agora), e non podendo notificar o acto que se relaciona, a pesar dos dous intentos realizados, ou por constar como descoñecidos no seu domicilio, cítase aos interesados que figuran neste anuncio, para que, no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificación/s que se indican nas oficinas de Recadación Executiva do Concello de O Grove en rua dos Ferreiros 13 baixo, 36002 Pontevedra, de luns a xoves de 9,00 a 14,00 e de 16,00 a 18,00 e venres de 9,00 a 14,00 horas. Ao rematar dito prazo sen a comparecencia, a/s notificación/s entenderanse producida/s a tódolos efectos legais, dende o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da LXT, "cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e manterase o dereito que o asiste a comparecer en calquera momento deste". Unha vez iniciado o período executivo e notificada a providencia de constrinximento, o pagamento da débeda tributaria deberase efectuar nos seguintes prazos: a) Se a notificación da providencia se realiza entre os días un e quince de cada mes, desde a data da recepción da notificación ata o día 20 do devandito mes ou, se este non fose hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data da recepción da notificación ata o día 5 do mes seguinte ou, se este non fose hábil, ata o inmediato hábil seguinte. Ingresando na conta ES71-2080.5037.18.3110014686 de Abanca, mediante Xiro postal dirixido a rua dos Ferreiros 13 baixo, 36002 Pontevedra ou en efectivo na caixa da oficina de Recadación de Multas, Teléfono: 986.864228 A interposición de calquera recurso non paraliza a tramitación do procedemento, que so poderá suspenderse nos casos e condicións previstos no artigo 73 do R. D. 939/2005 polo que se aproba o Regulamento Xeral de Recadación, 165 da Lei Xeral Tributaria, e 14.2 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. O Grove, 6 de marzo de 2015.— O Tesoureiro.—Visto e prace. O Alcalde.
EXPEDIENTE DE CRÉDITO EXTRAORDINARIO 3/2015.
ADMINISTRACIÓN LOCAL — Municipal — Sanxenxo (Presupostos e cadros de persoal, 23/04/2015)

Aprobado inicialmente por acordo da Corporación municipal, en sesión extraordinaria celebrada o día 30 de marzo de 2015, o crédito extraordinario nº 3/2015, de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, expóñense ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O crédito extraordinario considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a 31 de marzo de 2015.—A Alcaldesa, Catalina González Bea.
APROBACIÓN INICIAL DE ORDENANZAS
ADMINISTRACIÓN LOCAL — Municipal — Campo Lameiro (Ordenanzas e Regulamentos, 03/12/2015)

O Pleno do Concello de Campo Lameiro, en sesión ordinaria celebrada o día 30.10.2015, acordou a aprobación inicial das seguintes Ordenanzas municipais: En cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. En Campo Lameiro, a 5 de novembro de 2015.—O Alcalde, Julio G. Sayáns Bugallo.
EXPOSICIÓN PÚBLICA EXPTE. MODIFICACIÓN DE CRÉDITO 03/15 DA DEPUTACIÓN DE PONTEVEDRA.
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/07/2015)

O Pleno da Excma. Deputación Provincial de Pontevedra na sesión extraordinaria que tivo lugar o día 19 de xuño de 2015, aprobou inicialmente o expediente de modificación de crédito numero 3/15 da Deputación de Pontevedra (que integra o expediente de crédito extraordinario “EXT 03/15”) De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados podan examina-lo expediente e presentar as reclamacións que estimen oportunas polos motivos enumerados no artigo 170.2 do TRLHL. O que se fai público para xeral coñecemento e efectos. Pontevedra, 24 de xuño de 2015.—O Presidente, Rafael Louzán Abal.—O Secretario, Carlos Cuadrado Romay.
DH. W36.50733. SOLICITUDE DE ISIDRO ÁLVAREZ BASTOS PARA AUTORIZACIÓNDE OBRAS PARA CONSTRUCCIÓN MURO DEFENSA DE CONTENCIÓN DE TERRAS NO LUGAR DE SAN PEDRO, PARROQUIA DE CESANTES NO CONCELLO DE REDONDELA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 04/12/2015)

Don Sebastian Alonso Tajada Malaquias, con DNI XXXXXXXXX e enderezo rúa Chamuscada 41–Cabral, solicita de Augas de Galicia co CIF: Q1500378C, a autorización de obras no lugar de San Pedro, parroquia de Cesantes (Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de muro de defensa de contención de terras de 41,70 ml de lonxitude e 0,90 m de altura con inclinación 1H:1V a base de mampostería de pedra, en parcela de referencia catastral 36045A0135013560000WF O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 10 de novembro de 2015.—O Xefe da Área de Autorizacións e Concesións, Diego Cristian Paus Andolz.
DELEGACIÓN DE FUNCIÓNS PARA CELEBRACIÓN DE BODA CIVIL. EXPEDIENTE 51/2014
ADMINISTRACIÓN LOCAL — Municipal — Lalín (Outros documentos, notificacións e informacións públicas, 09/06/2015)

Con data 31 de xullo de 2014 a Xuíza-Encargada do Rexistro Civil de Lalín ditou Auto no expediente gobernativo sobre solicitude para a celebración de matrimonio civil, seguido baixo o número 51/2014 (rexistro de entrada nº 4631 de 6 de agosto de 2014), autorizando a celebración de dito matrimonio entre D. MARIO GUSTAVO ACHER CENIGAONAINDIA CENDEJAS (DNI 35285477-G) e DªBEATRICE ELENA JOAQUINA PILAR CABARGA LUYO (NIE X-9366058-K), a celebrar o vindeiro día 6 de xuño de 2015 e delegando no Sr. Alcalde ou Concelleiro do Excmo. Concello de Lalín para que reciba o consentimento matrimonial. En base ao anteriormente exposto e de conformidade co disposto nos artigos 49 e 51 do Código Civil, 21.3 da Lei 7/1985, de 2 de abril, Reguladora das bases do réxime local e 43.3 do Real Decreto 25/68/1986, de 28 de novembro, polo que se aproba o Regulamento de organización, funcionamento e réxime xurídica das entidades locais, Primeiro.—Delegar na Concelleira en funcións DªGinesa Alijarde Laaouej a celebración e recepción do consentimento do matrimonio civil entre D. MARIO GUSTAVO ACHER CENIGAONAINDIA CENDEJAS (DNI 35285477-G) e Dª. BEATRICE ELENA JOAQUINA PILAR CABARGA LUYO (NIE X-9366058-K), a celebrar no Pazo de Liñares (Concello de Lalín) o día 6 de xuño de 2015 ás 18:00 horas. Segundo.—Autorizar a utilización do Salón de Actos do Pazo de Liñares para a celebración de dito matrimonio. Terceiro.—Ordenar a publicación da presente resolución no BOP e dar conta do mesmo ao Concello Pleno na primeira sesión que se celebre. Mandouno e asinouno en Lalín D. José Crespo Iglesias, Alcalde en funcións do Concello de Lalín, o día 1 de xuño de 2015.—O Alcalde en funcións, José Crespo Iglesias. Diante de mín: o Secretario Xeral, César López Arribas.
LICITACION DE POSTOS PRAZA DE ABASTOS
ADMINISTRACIÓN LOCAL — Municipal — Mondariz (Contratos administrativos, 27/03/2015)

Con data 15 de feb rero de 2015, a Alcaldía de Mondariz dictou Decreto, iniciando expediente de adxudicación do posto A, B, C da praza de abastos de Mondariz de conformidade coas seguintes condicións: A adxudicación mediante subasta da concesión administrativa de 3 postoS fixoS na praza de abastos do concello. O postos que se ofrecen é: os postos sinalados coa letra A, B, C.300 euros por posto.25 anos improrrogables Provisoria, non se esixe. Definitiva do 4% do tipo de licitación.10 días naturais a partir do seguinte(éste incluído) á publicación do presente anuncio no BOP. O segundo día hábil que non sexa sábado, a contar a partir do remate do prazo para presentar proposicións. Concello de Mondariz, Rúa Merouces 16, tlfno 986 656000 Fax 986 656006 E- mail concello_ mondariz@yahoo. es Mon dariz 15 de febreiro de 2015.—O Alcalde Julio Alén Montes.
REPRESENTANTE NOS CONSELLOS ESCOLARES
ADMINISTRACIÓN LOCAL — Municipal — Baiona (Outros documentos, notificacións e informacións públicas, 12/11/2015)

Resultando que trala nova elección de Alcalde, logo da renuncia do anterior, D. Hernando Fadiga De Solis, por causa da súa designación como Conselleiro de Sanidade da Xunta de Galicia, ao abeiro do artigo 16 da Lei 3/1986, do 18 de decembro, de consellos escolares de Galicia e das facultades que lle veñen conferidas a esta Alcaldía-Presidencia, RESOLVO Primeiro.— Nomear a Concelleira Dña Beatriz González Pérez, representante do Concello de Baiona nos Consellos Escolares dos seguintes Centros: Segundo.— Dar conta do presente acordo ao Pleno da Corporación. Baiona, 28 de outubro de 2015.—O Alcalde, Ángel Rodal Almuíña.
ALLEAMENTO PARCELA MUNICIPAL 156 DO IPMS, APROBACIÓN DO PREGO E APERTURA DA POXA PÚBLICA (EXPTE.1810/433)
ADMINISTRACIÓN LOCAL — Municipal — Vigo (Poxas, 05/01/2015)

O Consello da Xerencia Municipal de Urbanismo do Excmo. Concello de Vigo, en sesión ordinaria do día 5 de decembro de 2014, acordou aprobar o expediente patrimonial e o prego de condicións administrativas para o alleamento por poxa pública á alza en sobre pechado da parcela 156 do IPMS, sita na rúa Miragaia, e dispor a apertura do procedemento de adxudicación e a súa publicación mediante anuncios no Boletín Oficial da Provincia de Pontevedra e no Diario Oficial de Galicia (exp.1810/433). DATOS XERAIS DO PROCEDEMENTO: ÓRGANO DE CONTRATACIÓN: Xerencia Municipal de Urbanismo do Concello de Vigo, con domicilio en Praza do Rei, s/n VIGO (Pontevedra). PARCELA A ALLEAR: Parcela 156 do IPMS que se corresponde co solar n.º 5 da «U. E. I-06 ROSALÍA DE CASTRO II». GARANTÍA PROVISIONAL: 5% do tipo de licitación. MODALIDADE DE ALLEAMENTO: Poxa pública á alza na súa modalidade de sobre pechado. LUGAR DE CONSULTA DO PREGO E DOCUMENTACIÓN: Oficinas e perfil do contratante da Xerencia de Urbanismo, https://sede.vigo.org/expedientes/perfilcontratante.PRAZO DE PRESENTACIÓN DE PROPOSTAS: 30 días naturais dende a publicación do último anuncio. LUGAR DE PRESENTACIÓN DE PROPOSTAS: Luns a venres: Rexistro da XMU, de 9:00 a 13:30 horas Sábados: Rexistro do Concello de Vigo, de 9:00 a 13:00 *Presentación por correo ou formas do art.38.4 Lei 30/1992: deberá xustificarse a data de presentación e anunciar a presentación no mesmo día ao órgano de contratación por fax ou telegrama. Nº de Fax: 986224780 FORMA DE PRESENTACIÓN DE PROPOSTAS: A indicada no apartado 8.2 do prego de condicións, consonte os modelos anexos ao prego. LUGAR, DÍA E HORA DO ACTO PÚBLICO DE APERTURA DE OFERTAS: Na sede da Xerencia Municipal de Urbanismo, ás 10:00 horas do primeiro martes seguinte ao de finalización do prazo de presentación de proposicións. As posibles variacións serán publicadas no perfil do contratante. DESCRICIÓN DA PARCELA Parcela 156 Pms: Solar 5 «U. e. I-06 Carlos Jacobo Sanza Liñeira Ii» Vigo, 19 de decembro de 2014.—A Concelleira Delegada de Urbanismo, Cascos Históricos, Grandes Proxectos, Patrimonio, Economía e Facenda, Mª del Carmen Silva Rego
LECTURA E APROBACIÓN DA ACTA DA ANTERIOR ASAMBLEA, DIMISIÓN E ELECCIÓN NOVA XUNTA DE GOBERNO E ESTADO DE CONTAS.
SECCIÓN NON OFICIAL —  — Comunidade de Usuarios da Traida de Augas do Marco (Outros documentos, notificacións e informacións públicas, 02/10/2015)

Pola presente convócase a Xunta Xeral Extraordinaria da Comunidade que se celebrará na data e no lugar que abaixo se indican coa seguinte: Lectura e Aprobación, se procede, da Acta da Asamblea Anterior. Dimisión da actual Xunta Directiva e elección da nova Xunta de Goberno entre os membros da comunidade. Estado das Contas. Asuntos varios. Rogos e preguntas. Data: Sábado 17 de outubro de 2015. Lugar de celebración: Local Veciñal San Miguel de Siador (Silleda). Horario: 20:00 horas en primeira convocatoria e 20:30 horas en segunda.—Marco Enrique Chouirdi Hida.
REQUERIMENTOS DE IDENTIFICACION DE BENS, NOTIFICACIÓN A MARINA ALONSO SILVA E 27 MAIS.
ADMINISTRACIÓN LOCAL — Municipal — Ponteareas (Recadación, 20/04/2015)

Fago saber: de acordo co que establecen os artigos 59.5 da Lei 30/1992, de 26 de novembro, de réxime xurídico das Administracións Públicas e do procedento administrativo común, modificada pola Lei 4/1999, e o 112 da Lei 58/2003, de 17 de decembro, Xeral Tributaria (LXT a partir de agora), e non podendo notificar o acto que se relaciona, a pesar dos dous intentos realizados, ou por constar como descoñecidos no seu domicilio, cítase aos interesados que figuran neste anuncio, para que, no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificación/s que se indican nas oficinas de Recadación Executiva do Concello de Ponteareas, en rua dos Ferreiros 13 baixo, 36002 Pontevedra, de luns a xoves de 9,00 a 14,00 e de 16,00 a 18,00 e venres de 9,00 a 14,00 horas. Ao rematar dito prazo sen a comparecencia, a/s notificación/s entenderanse producida/s a tódolos efectos legais, desde o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da LXT, "cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e manterase o dereito que o asiste a comparecer en calquera momento deste". Unha vez iniciado o período executivo e notificada a providencia de constrinximento, o pagamento da débeda tributaria deberase efectuar nos seguintes prazos: a) Se a notificación da providencia se realiza entre os días un e quince de cada mes, desde a data da recepción da notificación ata o día 20 do devandito mes ou, se este non fose hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data da recepción da notificación ata o día 5 do mes seguinte ou, se este non fose hábil, ata o inmediato hábil seguinte. Ingresando na conta ES32-2080-0517-41-3110000089 de Abanca mediante Xiro postal dirixido a rua dos Ferreiros 13 baixo, 36002 Pontevedra ou en efectivo na caixa da oficina de Recadación de Multas, Teléfono: 986.864228 A interposición de calquera recurso non paraliza a tramitación do procedemento, que so poderá suspenderse nos casos e condicións previstos no artigo 73 do R. D. 939/2005 polo que se aproba o Regulamento Xeral de Recadación, 165 da Lei Xeral Tributaria, e 14.2 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Ponteareas, 10 de marzo de 2015.—O Alcalde.—Visto e prace o Tesoureiro Accidental.
EXECUCIÓN DE TÍTULOS XUDICIAIS 52/2014. NOTIFICACIÓN A CALTI, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 16/01/2015)

FAGO SABER: Que no procedemento ETJ 52/14 deste xulgado, seguido a instancia de TAYLOR DE LUCIO BULEARCA contra CALTI S. L. sobre execución de sentenza, ditouse a seguinte resolución: Decreto de insolvencia de data 05/01/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado CALTI S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, cinco de xaneiro do dous mil quince.—O Secretario Xudicial.